Vyf in hof oor komplot om boer glo te vermoor | Maroela Media
Vyf verdagtes wat in die Bethal-omgewing naby Secunda in hegtenis geneem is nadat hulle glo beplan het om ŉ plaaslike boer wat hulle sy grond belet het te vermoor, verskyn Vrydag in die Bethal-landdroshof.
Maroela Media het vroeër berig die verdagtes is Donderdag in die vroeë oggendure by hul onderskeie wonings in hegtenis geneem ná ŉ gesamentlike poging deur die Valke, die Secunda-polisie se georganiseerde misdaadeenheid, Saneb, CIG Secunda en ander betrokkenes.
Kapt. Dineo Lucy Sekgotodi, woordvoerder van die Valke in Mpumalanga, het aan Maroela Media gesê die vyf verdagtes, tussen 33 en 48 jaar oud, is in hegtenis geneem op aanklag van sameswering tot moord.
“Die verdagtes het na bewering op ŉ wit boer se plaas gewoon. Die boer het hulle later versoek om van sy grond af te trek en die verdagtes het geweier. ŉ Hofbevel is later teen hulle uitgereik.”
Volgens Sekgotodi het die groep glo in 2016 beplan om die boer te vermoor. Die boer het hiervan te hore gekom en ŉ saak by die polisie aanhangig gemaak.
Die mans is ná verdere ondersoek in hegtenis geneem. Tydens die inhegtenisnemings is ŉ ongelisensieerde vuurwapen, waarvan die reeksnommer afgevyl is, in die 33-jarige man se besit gevind. “Daar word vermoed dat dit die wapen is waarmee die groep beplan het om die boer te vermoor,” het sy gesê.
Harmony se ondergrondse sitstaking verby
En raai wat. Niks gan met hulle gebeur nie.
Spreek ek onmiddelik die pesimis in my aan. Well done aan die span poging om.pro aktief reg en geregtigheid te laat seevier. Nou glo ek net dat die howe se verrigtinge ook so verloop. Kan nie wag om die aangekeerdes se verskonings en verklarings te hoor nie….
Die memorandum het nie by my uitgekom nie. Van wanneer af is dit met die dood strafbaar as jy iemand toegang weier tot jou perseel?
En raai hoekom plaasmoorde aanhou? Daar is nie doodstraf nie, en hulle het geen respek vir die polisie of die reg in hierdie land nie.
Ek wonder net hoeveel van die gemeenskap se boere was by die hof ter ondersteuning van die saak.
Bronwyn · 3 jaar gelede
Snaaks genoeg ons lees die storie hier by maroela media. Ek is van Bethal en geen plaaslike koerant het van hierdie storie gekryf nie. So Ben Prinsloo om jou vraag te beantwoord ek glo nie veel nie. Want almal om my weet niks van die storie nie, maar bly hulle het nie hulle plan voltooi nie.
ek is van secunda en dis ook die eerste wat ek hiervan lees of hoor
Geen gevolge · 3 jaar gelede
Hierdie mense het almal so hard gewerk om hierdie manne vas te vang, maar ongelukkig moet ek ook vra WAT GAAN MET HULLE GEBEUR? Weens ‘n gebrek aan bewyse, dood van ‘n getuie, sloerwerk hier en slegte werk daar en allerhande leuens en stories is hulle more weer op ‘n ander plaas besig om planne te beraam om ‘n ander boer om die lewe te bring.
Kom ons wag en sien wat gebeur. Dit is nie nodig om kommentaar te lewer asof dit reeds gebeur het nie